section_heading: Pozadina
paragraph_text: Građanski rat je trajao uz neke stanke jedanaest godina. Sukobljene su strane bile pristaše Ferdinanda i Ivana Zapolje. Borbe su planule u panonskom području Hrvatsko-Ugarske. U hrvatskom dijelu bilo je to u Slavoniji, nakon spomenutog sabora u Dubravi. Ferdinand i pristaše pokazali su se jačim. Protukralj Ivan Zapolja gubio je nakon desetljeća u ovom ratu te se povukao na područje Sedmogradske. Uz to je još potražio pomoć od Turaka.